
Betegtájékoztató: Információk a felhasználó számára
Teva-Glicerin 2 g végbélkúp

Teva-Glicerin 3 g végbélkúp

glicerin, palmitinsav, sztearinsav

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. 
Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont
· Feltétlenül tájékoztassa kezelőorvosát, ha tünetei nem enyhülnek, vagy éppen súlyosbodnak.
A betegtájékoztató tartalma:
1. Milyen típusú gyógyszer a Teva-Glicerin végbélkúp és milyen betegségek esetén alkalmazható?

2. Tudnivalók a Teva-Glicerin végbélkúp alkalmazása előtt

3. Hogyan kell alkalmazni a Teva-Glicerin végbélkúpot?

4. Lehetséges mellékhatások

5. Hogyan kell a Teva-Glicerin végbélkúpot tárolni?

6.
A csomagolás tartalma és egyéb információk
1.
Milyen típusú gyógyszer a Teva-Glicerin végbélkúp és milyen betegség esetén alkalmazható?
A Teva-Glicerin végbélkúp hashajtó hatású gyógyszer.

A Teva-Glicerin végbélkúp hatóanyagai a glicerin és a sztearinszappan (sztearinsav, palmitinsav), melyek egyrészt síkosító hatásuknál fogva a végbélben székelési ingert váltanak ki, másrészt helyi irritációs hatásukkal segítik elő az alsó bélszakasz kiürülését.

2.
Tudnivalók a Teva-Glicerin végbélkúp alkalmazása előtt
Ne alkalmazza a Teva-Glicerin végbélkúpot

· ha allergiás a glicerinre, a palmitinsavra, a sztearinsavra vagy a gyógyszer (6. pontban felsorolt) egyéb összetevőjére.
· ha súlyos hasi fájdalmai vannak.
Figyelmeztetések és óvintézkedések
A Teva-Glicerin végbélkúp alkalmazása előtt beszéljen kezelőorvosával vagy gyógyszerészével.
· Ha súlyos hasi fájdalom mellett fennálló székrekedése van, forduljon kezelőorvosához.

· Mint minden hashajtó esetén, a Teva-Glicerin végbélkúp hosszú idejű alkalmazása során is a hashajtó hatáshoz való hozzászokás alakulhat ki, ezért tartós rendszeres használata csak orvosi javallatra megengedett.

Egyéb gyógyszerek és a Teva-Glicerin végbélkúp
Feltétlenül tájékoztassa kezelőorvosát vagy gyógyszerészét a jelenleg vagy nemrégiben alkalmazott, valamint alkalmazni tervezett egyéb gyógyszereiről.

Klinikailag jelentős gyógyszerkölcsönhatás és egyéb kölcsönhatás nem ismert.

Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

A készítmény biztonságosságára vonatkozóan nem állapítottak meg különleges kockázatot a terhesség és a szoptatás időszakában.

A készítmény hatásai a gépjárművezetéshez és a gépek kezeléséhez szükséges képességekre

A készítmény a gépjárművezetéshez és a gépek kezeléséhez szükséges képességeket nem befolyásolja.

3.
Hogyan kell alkalmazni a Teva-Glicerin végbélkúpot?
Ezt a gyógyszert  mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét. 
A készítmény ajánlott adagja:

Szükség esetén felnőtteknek 1 vagy 2 db 3 g-os végbélkúpot kell a végbélbe helyezni.

Alkalmazása gyermekeknél 
Gyermekeknek 3-6 éves kor között ½ db (egy fél) 2 g-os, 6-14 éves kor között 1 db (egész) 2 g-os kúpot a végbélbe helyezni. 
Felhelyezés után a farpofákat pár percig össze kell szorítani, nehogy a kúp kicsússzon.

FONTOS! A Teva-Glicerin végbélkúp összetevőinek tulajdonságaiból adódóan a kúp nem olvad meg a test hőmérsékletén, emiatt előfordulhat, hogy a végbélkúp egésze, vagy annak maradéka szilárd formában távozik a széklettel. Ez azonban nem befolyásolja a készítmény hatékonyságát, mivel a hatóanyagok az alkalmazás helyén kioldódnak.

A készítmény hatása gyorsítható a végbélkúp vízzel történő megnedvesítésével.

Alkalmazása csak szükség esetén, és alkalomszerűen javasolt. Tartós, és rendszeres használata csak orvosi javallatra, az orvos által előírt adagban és ideig megengedett.

Mi a teendő, ha a Teva-Glicerin végbélkúpot lenyelte?

Értesítse kezelőorvosát, vagy az orvosi ügyeletet.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Nem gyakori (1000 betegből legalább 1, de 100 betegből kevesebb, mint 1 esetben fordulhat elő): rendszeres alkalmazása megszokáshoz vezethet (hashajtóabúzus).

Ritka (10 000 betegből legalább 1, de 1000 betegből kevesebb, mint 1 esetben fordulhat elő): végbélizgalmat, végbélgyulladást okozhat.
Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Teva-Glicerin végbélkúpot tárolni?
Legfeljebb 25°C-on tárolandó. A nedvességtől való védelem érdekében az eredeti csomagolásban tárolandó.

A gyógyszer gyermekektől elzárva tartandó!

A dobozon feltüntetett lejárati idő (Felhasználható:) után ne alkalmazza ezt a gyógyszert. A lejárati idő az adott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz a Teva-Glicerin végbélkúp?
· A készítmény hatóanyagai:

Teva-Glicerin 2 g végbélkúp: 1,64 g glicerin, 0,048 g palmitinsav és 0,102 g sztearinsav végbélkúponként.
Teva-Glicerin 3 g végbélkúp: 2,46 g glicerin, 0,072 g palmitinsav és 0,153 g sztearinsav végbélkúponként.
· Egyéb összetevők: tisztított víz, nátrium-hidroxid.
Milyen a Teva-Glicerin végbélkúp külleme és mit tartalmaz a csomagolás?
Csaknem színtelen, vagy opálosan áttetsző, szappanra emlékeztető szagú, torpedó alakú végbélkúp. 

10 db végbélkúp Alu/PE fóliacsíkban és dobozban.

A forgalomba hozatali engedély jogosultja

